stanford-oval/wikipedia huggingface dataset:
Olli Haikka

| Olli Haikka |
| --- | --- |

Henkilötiedot
Syntynyt: 4. kesäkuuta 1966 (ikä 58)
Ammatti:  Yellow Film & TV Oy:n toimitusjohtaja, vastaava tuottaja
Olli Lauri Mikael Haikka (s. 4. kesäkuuta 1966) on suomalainen Yellow Film & TV -konsernin toimitusjohtaja sekä elokuva- ja televisiotuottaja. Hän on toiminut usean audiovisuaalisen alan yrityksen hallituksessa sekä muun muassa Suomen audiovisuaalisen alan tuottajat – SATU ry:n ja Televisioakatemia ry:n hallituksien puheenjohtajana.
Haikka on toiminut vuodesta 2008 Yellow Film & TV:n toimitusjohtajana sekä vastaavana tuottajana. Haikka vastasi Oy Filmiteollisuus Fine Ab:n operatiivisesta toiminnasta sekä konsernin strategisesta johtamisesta, ennen kuin Oy Filmiteollisuus Fine Ab fuusioitiin konsernin Yellow Film & TV emoyhtiöön. Filmiteollisuus Fine on nykyisin Yellow Film & TV aputoiminimi. Haikka vertasi Yellow Film & TV:n vuoden 2023 muutosneuvotteluja "likaveden poistoputkeen".
Haikka on toiminut vastaavana tuottajana muun muassa Napapiirin sankarit -elokuvissa, Downshiftaajat-TV-sarjassa, Antti Holma showssa, Robassa ja 1001 Rikua -sarjassa.
Haikka on voittanut useita Venla-palkintoja, Telviksiä, Media & Message -palkintoja sekä Yleisö-Jussin vuonna 2006 Tyttö sinä olet tähti -elokuvalla. Vuonna 1998 Haikka sai Tampereen elokuvajuhlien yleisöpalkinnon ohjaamastaan dokumentista Blondirundi – Feministinen manifesti. Hän on ollut tuottajana tai vastaavana tuottajana yhdessä yhtiökumppaninsa Aleksi Bardyn kanssa seuraavissa elokuvissa: Hymypoika (2003), Kukkia ja sidontaa (2004), Tyttö sinä olet tähti (2005), Saippuaprinssi (2006), Keisarin salaisuus (2006), Ganes (2007), Käsky (2008), Blackout (2008), Kielletty hedelmä (2009), Pihalla (2009), Napapiirin sankarit (2010), Risto (2011) ja Härmä (2012).
Haikka on tuottanut televisioon muun muassa sarjoja Parasta aikaa, Jopet Show, Ihmisten puolue, Yksi lensi yli Marin pesän, Hilander-TV, Virta, Hiphop Hamlet, Itse valtiaat, YleLeaks, Pasila, Justimus, Roba, Enbuske & Linnanahde Crew, Harjakaisen & Piisisen talkoot sekä Kimmo.
Aiheesta muualla

Olli Haikka Internet Movie Databasessa. (englanniksi)
Olli Haikka Elonetissä.
Ahsan Khan

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Berliini 1936 | joukkuekilpailu |  |
Ahsan Muhammad Khan (s. 7. huhtikuuta 1916 Intia) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Ahrar al-Sharqiya

Ahrar al-Sharqiya on Syyrian sisällissotaan osallistuva islamistinen kapinallisryhmä, joka on perustettu vuonna 2016. Sen taistelijoissa on entisiä al-Nusran rintaman ja Ahrar al-Shamin jäseniä.
Lokakuussa 2019 Ahrar al-Sharqiyan taistelijat tappoivat kurdilaisen poliitikon Hevrin Khalafin. Samoihin aikoihin viestintäsovellus Telegramissa alkoi liikkua videoita, joissa ryhmän jäsenet teloittivat siviiliasuisia henkilöitä. Teloitukset tapahtuivat sen jälkeen, kun Turkki oli aloittanut hyökkäyksensä Pohjois-Syyriaan. Turkki on Ahrar al-Sharqiyan tärkein liittolainen.
AKG Acoustics

AKG C 414. AKG:n logo kuvassa.
AKG K-66 stereokuulokkeet.
AKG Samsung bundle earphone
AKG Acoustics (alun perin Akustische und Kino-Geräte Gesellschaft m.b.H.) on itävaltalainen audiotekniikkavalmistaja, joka on tunnettu etenkin mikrofoneistaan ja kuulokkeistaan. Rudolf Goerike ja Ernst Pless perustivat yrityksen Wienissä vuonna 1947, ja vuodesta 1994 AKG on kuulunut Harman International Industriesin valmistajaperheeseen muun muassa Soundcraftin, dbx:n, Crownin ja Lexiconin kanssa.
AKG:n tunnetuin tuote lienee studiokäytössä lähes standardin aseman saavuttanut C 414-kondensaattorimikrofoni. Siitä on vuosien saatossa julkaistu useita versioita, viimeisimpänä C 414 LTD yrityksen 60-vuotissyntymäpäivien kunniaksi.
AKG on innovatiivisen yrityksen maineessa. Se vastasi muun muassa maailman ensimmäisen dynaamisen herttasuuntakuviolla varustetun mikrofonin valmistuksesta ja AKG on ollut myös etulinjassa radiomikrofonien puolella, käyttäjinä muun muassa Rod Stewart, Peter Gabriel ja Simply Red. AKG:n mikrofoneja on käytetty myös MIR-avaruusasemalla.
Harman Pro:n ja siten myös AKG:n suomalaisena maahantuojana toimii espoolainen Studiotec Oy.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.akg.com
http://www.harman.com/
http://www.studiotec.fi (Arkistoitu – Internet Archive)
Ahrenberg

Ahrenberg on muun muassa seuraavien henkilöiden sukunimi:
Carl Wilhelm Ahrenberg (1807–1880), suomalainen rehtori ja kouluolojen kehittäjä
Gaston Ahrenberg (1878–1921), suomalainen sotilasjohtaja, Uudenmaan rakuunarykmentin komentaja Suomen sisällissodassa
Jarl Ahrenberg (1902–1967), suomenruotsalainen runoilija
Johan Jacob (Jac.) Ahrenberg (1847–1914), suomalainen arkkitehti ja taidemaalari, Carl Wilhelm Ahrenbergin poika
Lolo Krusius-Ahrenberg (1909–2003), saksalaissyntyinen suomalainen historioitsija, professori
René Ahrenberg (1882–1941), suomenruotsalainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Olkahermopunos

Brachial plexus
Olkahermopunos on joukko hermoratoja, jotka välittävät hermoimpulsseja aivojen ja yläraajan välillä. Aivoista lähtevät hermokäskyt ohjaavat yläraajan liikkeitä ja tuntoaistimukset välittyvät hermoja pitkin aivoihin. Olkahermopunoksen muodostavat neljän alimman kaulahermon (C5, C6, C7, C8) ja ylimmän rintahermon (T1) etuhaarat.
Outokummun rata

Outokummun rata oli Suomen rataverkkoon kuulunut rataosuus, joka johti Outokummun rautatieasemalta Siilinjärven–Viinijärven radalla sijaitsevalle Sysmäjärven liikennepaikalle. Rataosuus otettiin käyttöön vuonna 1928, jolloin se oli Joensuusta alkavan radan pääteasema. Sysmäjärvestä tuli risteysasema vuonna 1970 Siilinjärven radan valmistuttua, jolloin Outokummun rata muuttui sivuradaksi. Rata lakkautettiin vuonna 2000 ja purettiin vuonna 2004.[lähde? ]
Rautatie rakennettiin Outokummun kaivoksen malminkuljetuksia varten ja korvaamaan kapearaiteista Outokummun–Juojärven rautatietä.[lähde? ]
Radalla oli henkilöliikennettä vuoteen 1957 saakka, jonka jälkeen radalle jäi vain tavaraliikennettä. Kun Outokummun kaivos suljettiin 1989, tavaraliikenne väheni ja päättyi lopulta kokonaan.[lähde? ]
Sysmäjärven ja Outokummun välinen rataosuus purettiin vuonna 2004, ja osa sen kiskotuksesta käytettiin Outokummun kaivoksen läheisyyteen perustetun kapearaiteisen museorautatien kiskotukseen. Toinen osasyy purkamiseen oli se, että Outokummun ratapihan maaperästä oli löytynyt asbestijäämiä ja sen takia paikalle vaihdettiin uusia maamassoja.[lähde? ]
Olympic Studios

Olympic Studios
Olympic Studios oli Lontoossa sijainnut äänitysstudio. Se sijaitsi alun perin Carlton Hall -nimisessä rakennuksessa West Endissä, josta se vuonna 1966 muutti Barnesiin. Vuonna 1968 avattiin uusi kakkosstudio, joka oli suosittu rockyhtyeiden keskuudessa. Studiossa levyttivät muun muassa Led Zeppelin, David Bowie, The Who ja Jimi Hendrix. The Rolling Stones äänitti siellä kuusi albumia vuosina 1966–1972.
Studio suljettiin vuonna 2009. Sittemmin sen paikalla on toiminut kahvila ja elokuvateatteri.
Ahrens

Ahrens on sukunimi, joka on muun muassa seuraavilla henkilöillä:
Eduard Ahrens (1803−1863), virolainen kielitieteilijä ja pappi
Geert-Hinrich Ahrens (s. 1934), saksalainen suurlähettiläs
Kurt Ahrens Jr. (s. 1940), saksalainen kilpa-autoilija
Marlene Ahrens (1933–2020), chileläinen keihäänheittäjä ja olympiamitalisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Odessey and Oracle

| Odessey and Oracle The Zombies |
| --- | --- | --- |

Studioalbumin tiedot
 Äänitetty : 1. kesäkuuta – 7. marraskuuta 1967
 Studio : Abbey Road Studios ja Olympic Studios, Lontoo
 Julkaistu: 19. huhtikuuta 1968
 Tuottaja(t): The Zombies
 Tyylilaji: psykedeelinen pop, kamaripop
 Kesto: 35.18
 Levy-yhtiö: CBS
Listasijoitukset
  Billboard 200: 95.
The Zombiesin muut julkaisut
| Begin Here 1965 | Odessey and Oracle 1968 | New World 1991 |
Singlet albumilta Odessey and Oracle
 ”Care of Cell 44” Julkaistu: marraskuu 1967  ”Time of the Season” Julkaistu: maaliskuu 1968  ”Butcher’s Tale (Western Front 1914)” Julkaistu: kesäkuu 1968
Odessey and Oracle on brittiläisen rockyhtye The Zombiesin toinen studioalbumi. Albumin julkaisi alun perin Columbia Records -levy-yhtiö huhtikuussa 1968. Odessey and Oracle nauhoitettiin kolmen kuukauden aikana kesäkuun ja marraskuun 1967 välillä Abbey Road Studios ja Olympic Studios -studioilla Lontoossa. Kappale ”Time of the Season” julkaistiin singlenä, ja siitä tuli hittikappale vuoden 1969 alussa.
Albumi sijoittui Rolling Stonen 500 Greatest Albums of All Time -listan sijalle 100. Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Care of Cell 44 | Rod Argent | 3.57 |  |  |  |  |  |  |
| 2. | A Rose for Emily | Argent | 2.19 |  |  |  |  |  |  |
| 3. | Maybe After He’s Gone | Chris White | 2.34 |  |  |  |  |  |  |
| 4. | Beechwood Park | White | 2.44 |  |  |  |  |  |  |
| 5. | Brief Candles | White | 3.30 |  |  |  |  |  |  |
| 6. | Hung Up on a Dream | Argent | 3.02 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 7. | Changes | White | 3.20 |  |  |  |  |  |  |
| 8. | I Want Her, She Wants Me | Argent | 2.53 |  |  |  |  |  |  |
| 9. | This Will Be Our Year | White | 2.08 |  |  |  |  |  |  |
| 10. | Butcher’s Tale (Western Front 1914) | White | 2.48 |  |  |  |  |  |  |
| 11. | Friends of Mine | White | 2.18 |  |  |  |  |  |  |
| 12. | Time of the Season | Argent | 3.34 |  |  |  |  |  |  |
|  |  |  | 35.18 |  |  |  |  |  |  |
Kokoonpano > The Zombies

Colin Blunstone – laulu
Rod Argent – urut, piano, cembalo, mellotron, laulu kappaleessa ”I Want Her, She Wants Me” ja kappaleen ”Brief Candles” ensimmäisessä säkeistössä
Paul Atkinson – kitara, taustalaulu kappaleessa ”Changes”
Chris White – bassokitara, laulu kappaleessa ”Butcher’s Tale (Western Front 1914)” ja kappaleen ”Brief Candles” toisessa säkeistössä
Hugh Grundy – rummut, taustalaulu kappaleessa ”Changes”
Kokoonpano > Tuotanto

Geoff Emerick – suunnittelu
Peter Vince – suunnittelu
Jools DeVere – muotoilu
Arvostelut

AllMusic:
Robert Christgau: A−
Pitchfork: 9.3/10
Aleksandr Berkutov

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Kultaa | Melbourne 1956 | pariairokaksikko |  |
|  Hopeaa | Rooma 1960 | pariairokaksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Bled 1956 | pariairokaksikko |  |
|  Kultaa | Duisburg 1957 | pariairokaksikko |  |
|  Kultaa | Poznań 1958 | pariairokaksikko |  |
|  Kultaa | Mâcon 1959 | pariairokaksikko |  |
|  Kultaa | Praha 1961 | pariairokaksikko |  |
|  Pronssia | Amsterdam 1964 | yksikkö |  |
Aleksandr Nikolajevitš Berkutov (ven. ‎Александр Николаевич Беркутов, 21. toukokuuta 1933 Zubtšaninovka, Venäjän SFNT, Neuvostoliitto – 7. marraskuuta 2012) oli Neuvostoliittoa edustanut soutaja, olympiavoittaja ja Euroopan mestari.
Berkutov voitti parinsa Juri Tjukalovin kanssa pariairokaksikon olympiakultaa Melbournessa 1956 ja -hopeaa Roomassa 1960. Lisäksi Berkutov voitti EM-kilpailuista viisi kultamitalia ja yhden pronssin.
Berkutov kuoli 79-vuotiaana 7. marraskuuta 2012.
Naisten Kakkosen kausi 2011

Naisten Kakkonen on naisten jalkapalloilun kolmanneksi korkein sarjataso Suomessa. Kaudella 2011 se pelattiin kahdessa 10 ja yhdessä 11 joukkueen lohkossa.
Nousukarsinnan jälkeen Naisten Ykköseen nousivat Pallokissat ja VJS. Pallokissat sai myöhemmin KMF:n paikan Naisten Liigassa. Marraskuussa Palloliitto nosti täydennysmenettelyn kautta FC Rauman ja Visan Pallon Ykköseen.  Visan Pallon paikka siirrettiin uudelle seuralle Merilappi Unitedille.  Tammikuussa KSF nostettiin Ykköseen luopumisten takia.
Naisten Kolmoseen kaudeksi 2012 putosivat FC Kasiysi, HyPS, KoPa ja Norrvalla FF.
Lohko A

| Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- |
| VJS | 20 | 15 | 1 | 4 | 91-37 | 46 |
| MPS | 20 | 13 | 3 | 4 | 89-27 | 42 |
| FC Espoo | 20 | 12 | 4 | 4 | 51-25 | 40 |
| PEPO | 20 | 10 | 5 | 5 | 52-42 | 35 |
| TuPS | 20 | 11 | 1 | 8 | 49-33 | 34 |
| PuVe | 20 | 10 | 3 | 7 | 60-39 | 33 |
| PU-62 | 20 | 9 | 2 | 9 | 41-43 | 29 |
| Sudet | 20 | 7 | 3 | 10 | 47-54 | 24 |
| KoiPS | 20 | 7 | 2 | 11 | 36-68 | 23 |
| FC Kasiysi | 20 | 2 | 1 | 17 | 27-103 | 7 |
| HyPS | 20 | 1 | 1 | 18 | 21-93 | 4 |
VJS nousukarsintaan. FC Kasiysi ja HyPS putosivat Naisten Kolmoseen.
Lohko B

| Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- |
| FC Rauma | 18 | 15 | 1 | 2 | 75-22 | 46 |
| KSF | 18 | 14 | 4 | 0 | 55-15 | 46 |
| NiceFutis/2 | 18 | 10 | 0 | 8 | 39-39 | 30 |
| PIF | 18 | 9 | 1 | 8 | 46-46 | 28 |
| EBK | 18 | 8 | 1 | 9 | 42-51 | 25 |
| FC Nokia | 18 | 6 | 5 | 7 | 31-34 | 23 |
| MuSa | 18 | 5 | 6 | 7 | 32-33 | 21 |
| EIF | 18 | 5 | 4 | 9 | 29-43 | 19 |
| YIlves | 18 | 2 | 5 | 11 | 20-45 | 11 |
| KoPa | 18 | 2 | 1 | 15 | 14-55 | 7 |
FC Rauma nousukarsintaan. KoPa putosi Naisten Kolmoseen.
Lohko C

| Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- |
| Pallokissat | 18 | 16 | 1 | 1 | 73-18 | 49 |
| Visan Pallo-j | 18 | 15 | 1 | 2 | 71-12 | 46 |
| FC Wimma | 18 | 10 | 5 | 3 | 42-21 | 35 |
| VIFK | 18 | 9 | 3 | 6 | 61-33 | 30 |
| RoPS | 18 | 9 | 2 | 7 | 49-35 | 29 |
| PeIK | 18 | 7 | 2 | 9 | 32-57 | 23 |
| IK Myran | 18 | 6 | 1 | 11 | 29-46 | 10 |
| I-JBK | 18 | 5 | 1 | 12 | 21-45 | 16 |
| ONS/2 | 18 | 3 | 2 | 13 | 16-63 | 11 |
| Norrvalla FF | 18 | 0 | 2 | 16 | 9-73 | 2 |
Pallokissat ja Visan Pallo-j nousukarsintaan. Norvalla FF putosi Naisten Kolmoseen.
Nousukarsinta

FC Rauma - Pallokissat 2-2, Pallokissat - FC Rauma 4-1. 
 Pallokissat nousi Naisten Ykköseen yhteismaalein 6-3.
VJS - Visan Pallo-j 5-0, Visan Pallo-j - VJS 1-1. 
 VJS nousi Naisten Ykköseen yhteismaalein 6-1.
68. hikō sentai

| 68>  hikō sentai |
| --- | --- |
Toiminnassa:  maaliskuu 1942 – 25. heinäkuuta 1944
Valtio:   Japani
Rooli:  hävittäjätoiminta
68. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1942 Harbinissa. Se muodostettiin 9., 13. ja 64. hikō sentain luovuttamista joukoista. Sentai lakkautettiin 25. heinäkuuta 1944
Olemassaolonsa aikana sentai osallistui Solomonien taisteluihin toukokuusta heinäkuuhun 1943, Uuden-Guinean taisteluihin kesäkuusta 1943 huhtikuuhun 1944 ja Halmaheran taisteluihin toukokuusta heinäkuuhun 1944.
Kalusto

Yhtymän kalustona olivat:
Nakajima Ki-27 maaliskuu – joulukuu 1942
Kawasaki Ki-61 joulukuu 1942 – 25. heinäkuuta 1944
Nakajima Ki-43 Hayabusa syyskuu – lokakuu 1943
Komentajat

Yhtymän komentajana olivat:
majuri Noboru Shimoyana maaliskuu 1942 – elokuu 1943
majuri Kiyoshi Kimura elokuu 1943 – tammikuu 1944 (kuollut)
majuri Kan Tashiro tammikuu – maaliskuu 1944
majuri Toshio Kijima huhtikuu – heinäkuu 1944 (kuollut)
Naisten 10 metrin ilmapistooli ammunnan Euroopan-mestaruuskilpailuissa 2007

10 m ilmapistoolilla naiset ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.
Naisten ilmapistooli EM-kilpailut 2007 järjestettiin 17. maaliskuuta, Deauvillessä.
Henkilökohtainen kilpailu > Finaali

|  | Kilpailija | Kilpailija | Peruskilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Tulos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Claudia Verdicchio |  Saksa | 384 | 10.4 | 9.0 | 8.8 | 9.5 | 10.1 | 10.0 | 9.8 | 9.7 | 9.8 | 10.2 | 97.3 | 481.3 |
|  | Mira Nevansuu |  Suomi | 382 | 10.3 | 10.3 | 10.6 | 9.9 | 9.2 | 9.3 | 9.9 | 9.1 | 10.0 | 10.1 | 98.7 | 480.7 |
|  | Sonia Franquet |  Espanja | 382 | 8.8 | 10.3 | 9.2 | 9.9 | 10.1 | 10.0 | 10.2 | 9.4 | 9.6 | 9.9 | 97.4 | 479.4 |
| 4. | Galina Beljajeva |  Venäjä | 382 | 9.5 | 8.5 | 10.3 | 10.4 | 8.6 | 10.2 | 8.2 | 10.3 | 10.7 | 9.9 | 96.6 | 478.6 |
| 5. | Oksana Kaminska |  Ukraina | 381 | 8.1 | 9.3 | 9.9 | 9.8 | 9.3 | 9.5 | 9.5 | 9.6 | 9.9 | 10.7 | 95.6 | 476.6 |
| 6. | Jasna Šekarić |  Serbia | 381 | 10.2 | 9.0 | 9.7 | 9.4 | 9.8 | 7.9 | 10.5 | 9.5 | 9.5 | 9.9 | 95.4 | 476.4 |
| 7. | Olena Kostevytš |  Ukraina | 382 | 9.2 | 9.5 | 9.9 | 10.1 | 9.3 | 9.0 | 9.0 | 9.8 | 9.4 | 9.1 | 94.3 | 476.3 |
| 8. | Lina Zajanckauskiene |  Liettua | 383 | 9.1 | 9.6 | 6.6 | 8.7 | 10.5 | 9.3 | 9.9 | 9.5 | 9.1 | 8.4 | 90.7 | 473.7 |
Joukkuekilpailu

|  | Joukkue | 1 sarja | 2 sarja | 3 sarja | 4 sarja | Tulos |
| --- | --- | --- | --- | --- | --- | --- |
|  |  Ukraina | 286 | 288 | 283 | 284 | 1141 |
|  | Olena Kostevytš | 96 | 97 | 95 | 94 | 382 |
|  | Oksana Kaminska | 95 | 94 | 96 | 96 | 381 |
|  | Julia Korostjlova | 95 | 97 | 92 | 94 | 378 |
|  |  Venäjä | 289 | 276 | 285 | 289 | 1139 |
|  | Galina Beljajeva | 96 | 95 | 97 | 94 | 382 |
|  | Natalja Paderina | 97 | 92 | 94 | 97 | 380 |
|  | Olga Kuznetsova | 96 | 89 | 94 | 98 | 377 |
|  |  Valko-Venäjä | 282 | 288 | 286 | 281 | 1137 |
|  | Viktorija Tšaika | 95 | 97 | 96 | 93 | 381 |
|  | Ljudmila Šabatar | 94 | 94 | 95 | 96 | 379 |
|  | Žanna Žapjalevitš | 93 | 97 | 95 | 92 | 377 |
| 4. |  Puola | 289 | 280 | 281 | 286 | 1136 |
|  | Sławomira Szpek | 98 | 92 | 96 | 95 | 381 |
|  | Miroslawa Sagun Lewandowska | 98 | 94 | 94 | 95 | 381 |
|  | Beata Bartkow Kwiatkowsk | 93 | 94 | 91 | 96 | 374 |
| 5. |  Sveitsi | 282 | 282 | 287 | 283 | 1134 |
|  | Sandra Kolly | 94 | 94 | 97 | 95 | 380 |
|  | Monika Rieder | 93 | 95 | 98 | 92 | 378 |
|  | Angela Schuler | 95 | 93 | 92 | 96 | 376 |
| 6. |  Bulgaria | 277 | 288 | 286 | 283 | 1134 |
|  | Marija Grozdeva | 95 | 96 | 98 | 92 | 381 |
|  | Antojaneta Bonjova | 95 | 95 | 95 | 95 | 380 |
|  | Irena Tanova | 87 | 98 | 93 | 96 | 373 |
| 7. |  Ranska | 282 | 289 | 284 | 279 | 1134 |
|  | Celine Goberville | 95 | 98 | 95 | 92 | 380 |
|  | Elodie Cottin | 94 | 95 | 93 | 95 | 377 |
|  | Brigitte Roy | 93 | 96 | 96 | 92 | 377 |
| 8. |  Serbia | 281 | 282 | 284 | 285 | 1132 |
|  | Jasna Šekarić | 96 | 91 | 97 | 97 | 381 |
|  | Zorana Arunovic | 93 | 96 | 95 | 96 | 380 |
|  | Brankica Zaric | 92 | 95 | 92 | 92 | 371 |
| 9. |  Saksa | 284 | 285 | 280 | 282 | 1131 |
|  | Claudia Verdicchio | 96 | 98 | 94 | 96 | 384 |
|  | Munkhbayar Dorjsuren | 96 | 95 | 94 | 90 | 375 |
|  | Maren Johann | 92 | 92 | 92 | 96 | 372 |
| 10. |  Georgia | 288 | 273 | 279 | 282 | 1122 |
|  | Nino Salukvadze | 97 | 94 | 95 | 95 | 381 |
|  | Nino Utshadze | 96 | 89 | 92 | 96 | 373 |
|  | Tamila Asatiani | 95 | 90 | 92 | 91 | 368 |
| 11. |  Italia | 275 | 280 | 283 | 280 | 1118 |
|  | Michela Suppo | 91 | 93 | 97 | 96 | 377 |
|  | Manuela Franzoni | 94 | 95 | 93 | 92 | 374 |
|  | Giustina Chiaberto | 90 | 92 | 93 | 92 | 367 |
| 12. |  Unkari | 277 | 286 | 276 | 274 | 1113 |
|  | Zsofia Csonka | 97 | 97 | 93 | 93 | 380 |
|  | Renata Sike | 92 | 94 | 90 | 94 | 370 |
|  | Dorottya Erdos | 88 | 95 | 93 | 87 | 363 |
| 13. |  Espanja | 268 | 267 | 276 | 277 | 1088 |
|  | Sonia Franquet | 94 | 91 | 97 | 100 | 382 |
|  | Maria Pilar Fernandez | 92 | 94 | 92 | 93 | 371 |
|  | Carmen Puerta | 82 | 82 | 87 | 84 | 335 |
N’Zin alue

| N’Zin alue région du N’Zi |
| --- | --- |
 N’Zin alue Norsunluurannikon kartalla.
Valtio:  Norsunluurannikko
Piirikunta:  Lacs
Hallinto:  
 – hallinnollinen keskus:  Dimbokro
Väkiluku (2014):  247 600
N’Zin alue (ransk. région du N’Zi) on Lacsin piirikuntaan kuuluva hallintoalue Norsunluurannikon itäisessä keskiosassa. Sen hallinnollinen keskus on Dimbokro. Alueella on 247 600 asukasta (vuonna 2014, väestönlaskenta).
N’Zin alue rajoittuu koillisessa Iffoun, kaakossa Moronoun ja lounaassa ja luoteessa Bélierin alueisiin sekä lännessä Yamoussoukron autonomiseen piirikuntaan.
Seutu kuuluu Guinean ilmastovyöhykkeeseen. Sadekausia on kaksi. Tärkein vesistö on Bandaman sivujoki N’Zi. Itäosa on kosteaa metsävyöhykettä.
Alue käsittää Bocandan, Dimbokron ja Kouassi-Kouassikron departementit. Se on historiallista baulejen ydinaluetta.
Väestön pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, jamssit, maniokki, maissi, keittobanaani, maapähkinä, vihannekset ja hedelmät. Viljelysmaasta puolet tuottaa myyntiin kaakaota ja kahvia. Muita elinkeinoja ovat kaupankäynti, liikenne, käsityöammatit ja matkailu.
Olaf Fønss

Olaf Fønss.
Olaf Holger Axel Fønss (17. lokakuuta 1882 Aarhus – 3. marraskuuta 1949 Kööpenhamina) oli tanskalainen näyttelijä.
Olaf Fønss syntyi koulun rehtorin perheeseen. Käytyään reaalikoulun ja kauppakoulun Aarhusissa hän opiskeli näyttelemistä Emmanuel Larsenin johdolla ja debytoi Dagmar-teatterissa vuonna 1903. Fønss työskenteli Dagmar-teatterissa vuoteen 1914, toimi sen jälkeen vierailevana näyttelijänä muun muassa Betty Nansenin teatterissa ja lopetti teatteriuransa Folketeatretissa vuonna 1932.
Fønss oli yksi tanskalaisen ja saksalaisen mykkäelokuvan suurimmista tähdistä. Hän aloitti Skandinavisk-Russisk Handelshusilla vuonna 1912 ja siirtyi seuraavana vuonna Nordisk Filmille, jossa hän esitti pääosia 30 elokuvassa. Niistä tunnetuimpia on yhtiön suurelokuva Atlantis vuodelta 1913. Vuonna 1916 Fønss siirtyi Deutsche Bioscopille, jossa hän teki kuusiosaisen Homunculus-sarjan. Valdemar Psilanderin kuoltua vuonna 1917 Fønss siirtyi tämän perustaman Dansk Filmin johtoon ja työskenteli vuosina 1917–1921 Dansk Astra Filmin taiteellisena johtajana.
1920-luvun alussa Fønss siirtyi jälleen Saksaan, jossa hän teki muun muassa elokuvat Matka yöhön (Der Gang in die Nacht, 1920) ja Unelmien temppeli (Das indische Grabmal, 1921). Vuonna 1925 hän näytteli pääosaa Nordiskin suurelokuvassa Taiteilijakohtaloita (Fra Piazza del Popolo). 1920-luvun lopulta lähtien Fønss toimi kirjailijana, elokuvatarkastajana ja erilaisissa luottamustehtävissä.
Olaf Fønssin veljiä olivat oopperalaulaja Johannes Fønss ja näyttelijä Aage Fønss. Hänen ensimmäinen vaimonsa oli näyttelijä Thilda Elisabeth Lilja Johnsen (Jonsson) Fønss. Kirjailija ja toimittaja Palle Fønss, ohjaaja Mogens Fønss ja näyttelijä Tove Fønss olivat hänen lapsiaan.
Elokuvia

Atlantis, 1913
Maailmanloppu, 1916
Unelmien temppeli, 1921
Aiheesta muualla

Olaf Fønss Internet Movie Databasessa. (englanniksi)
Ahriman’s Prophecy

Ahriman’s Prophecy on Amaranthin tekemä 16-bittinen RPG (Role Playing Game), jonka pelaamiseen vaaditaan korkeintaan seitsemää näppäintä (nuolet, enter, space ja esc).